22/02/2022 | Administración LocalMunicipal
Ortigueira
Secretaría
Bases reguladoras do concurso de disfraces Entroido 2022

Pola Alcaldia do Concello de Ortigueira adoptouse, entre outros, a seguinte resolución “Antecedentes: Sendo a Festa do Entroido un evento de interese cultural que serve para manter as tradicións do noso concello e fomentar o turismo, convócase un concurso de disfraces neste ano 2022. E en virtude das facultades que me confire a normativa vixente, 1.) - Aprobar as seguintes bases reguladoras do concursos de disfraces de Entroido 2022: O Concello de Ortigueira convoca para o Entroido 2022 un concurso de disfraces, que se celebrará o luns 28 de febreiro, de conformidade coas seguintes bases: PRIMEIRA.- Poderán participar: disfraces individuais, parellas e tríos, grupos de 4 a 10 integrantes, grupos de 11 ou máis integrantes e asociacións ou centros educativos do municipio. SEGUNDA.- O desfile terá lugar o luns 28 de febreiro de 2022 ás 21:00 h. A inscrición será gratuíta. Tódolos que desexen participar deberán inscribirse antes das 14:00 horas do venres 25 de febreiro, no Concello ou chamando ao teléfono 981 40 00 00. Tamén se poderán inscribir o propio día 28 de febreiro na Biblioteca Municipal “Fernández Latorre” de 19:00 a 20:30 horas. TERCEIRA.- Os concursantes deberán recoller na Biblioteca Municipal “Fernández Latorre” o número de orde que levarán nun lugar visible do disfraz. Todos eles deberán participar obrigatoriamente no desfile que sairá ás 21:00 h. dende a Biblioteca ata a carpa da Alameda, seguindo a orde posta pola organización e respectando as paradas á velocidade do desfile que estipule a mesma (que o irá acompañando en todo momento). CUARTA.- Os concursantes que non figuren no listado oficial ou se presenten fora do prazo estipulado non poderán participar no concurso. QUINTA.- Será obrigatorio o cumprimento das medidas de prevención vixentes da COVID-19. Non estará permitido fumar nin o consumo de bebidas e/ou comida no recinto da carpa. SEXTA.- Establécense as seguintes categorías: Na modalidade individual só poderán participar os maiores de 12 anos. Na modalidade parella ou trío poderán participar os menores de 12 anos sempre que vaian acompañados dun adulto tamén disfrazado. A maior parte dos compoñentes deberán ser maiores de 12 anos. No caso de que haxa algún menor de 12 anos deberá ir un adulto, debidamente disfrazado, acompañando o grupo. A maior parte dos compoñentes deberán ser maiores de 12 anos. No caso de que haxa algún menor de 12 anos deberá ir un adulto, debidamente disfrazado, acompañando o grupo. A modalidade de disfrace de asociacións ou centros educativos está destinada á participación de grupos vinculados aos distintos centros educativos ou asociacións municipais, valorándose o traballo en grupo, interxeracional e a participación colectiva. Para participar nesta modalidade será obrigatorio un mínimo de 10 integrantes, sendo a maior parte deles socios do colectivo ao que representan. A inscrición nesta categoría é excluinte do resto de categorías. SEXTA.- No caso de menores de idade as inscricións e recollidas de premios deberán ser efectuadas por un adulto. SETIMA.- Establécense os seguintes premios: 1º Premio: 250 euros.2º Premio: 150 euros.3º Premio: 100 euros.1º Premio: 400 euros.2º Premio: 200 euros.3º Premio: 150 euros.1º Premio: 700 euros.2º Premio: 400 euros.3º Premio: 300 euros.1º Premio: 1.200 euros.2º Premio: 700 euros.3º Premio: 400 euros. Único Premio: 700 euros. OITAVA.- O pago dos premios efectuaranse mediante transferencia bancaria á persoa gañadora ou representante do grupo (no caso de menores de idade efectuarase a unha conta bancaria da que sexa titular o pai, nai ou titor/a legal do menor). Os premios para Asociacións ou Centros Educativos do municipio, será ingresado nunha conta bancaria da que sexa titular a entidade. Os pagos de importes superiores a 301€ terán unha retención 19% do IRPF. NOVENA.- O Xurado estará formado polo Alcalde ou Concelleiro en quen delegue, persoal dos distintos departamentos do Concello e representantes de distintas Asociacións ou colectivos nomeados polo Concello. DÉCIMA.- Os membros do Xurado non poderán en ningún caso participar neste concurso. ÚNDECIMA.- O xurado estará observando e valorando as presentacións e posta en escea dos disfraces na carpa da Alameda. DUODÉCIMA.- O tempo de duración da coreografía que se exhiba na carpa deberá estar comprendido aproximadamente entre 2 e 4 minutos ca finalidade de non ralentizar a mostra, podendo a organización deter a exhibición e dar paso á seguinte se esta se prolongase máis do debido. DECIMOTERCEIRA.- Durante o desenvolvemento do desfile, o Xurado valorará: -O vestiario e estética dos participantes. -A creatividade na realización dos disfraces así como o traballo e orixinalidade. -A posta en escea e animación. -E calquera outro criterio que estime conveniente o Xurado. DECIMOCUARTA.- O Xurado poderá declarar deserto calquera dos premios no caso de considerar que os disfraces non reúnen as condicións precisas. Tamén poderá modificar os premios, en caso de non haber unanimidade, ou en caso de empate. O fallo do Xurado será inapelable. DECIMOQUINTA.- Todos os participantes (incluída a totalidade dos grupos e comparsas e asociacións ou centros educativos) deberán estar presentes fisicamente na entrega dos premios para optar aos mesmos, exceptuando menores, que non se esixirá a súa presenza por cuestións de horario. DECIMOSEXTA.- No caso de que por razóns climatolóxicas non puidese realizarase o percorrido, será trasladado á carpa instalada na explanada da Alameda. DECIMOSÉTIMA.- A participación no concurso de disfraces implica a aceptación destas bases.2.)- Dar publicidade as mencionadas bases aos efectos oportunos.” O que se fai publico para xeral coñecemento e aos efectos oportunos. Ortigueira, 17 de febreiro de 2022 O Alcalde Juan Vicente Penabad Muras